
Ehitusloa andmine (Pihlaka tn 6) 

1. ASJAOLUD JA MENETLUSE KÄIK

12.08.2022 ehitisregistri keskkonda laekus läbivaatamiseks  ehitusloa taotlus nr  2211271/24741    Pihlaka tn 6 kinnistul suvila ning selle teenindamiseks vajalike ehitiste püstitamiseks ja  hoone (EHR kood 120851736) lammutamiseks koos ehitusprojektiga  „EP4421_EP_v01_Pihlaka-6-Narva“, peaprojekteerija Kesk Projekt OÜ.
Ehitusprojekt „EP4421_EP_v01_Pihlaka-6-Narva“ on koostatud 18.08.2021 korraldusega nr 629-k  kinnitatud „Pihlaka tn 6 hooajalise elamu pustitamine ilma detailplaneeringut koostamata“ projekteerimistingimuste alusel.

Ehitusloa menetlusse nr 318092 oli kaasatud kooskõlastamiseks ning arvamuste avaldamiseks Narva Linnavalitsuse Arhitektuuri- ja Linnaplaneerimise Amet ja Päästeameti Ida päästekeskus. 
Ehitusprojektis on avastatud puuduseid ning ehitisregistri keskkonna kaudu ehitusprojekt  on mitu korda tagastatud puuduste kõrvaldamiseks.

04.11.2022 lõplikult kõrvaldatud puudustega ehitusprojekti uus versioon „EP4421_EP_v04_Pihlaka-6-Narva“ on ehitisregistri  keskkonnas projekteerija poolt taasesitatud.
Narva Linnavalitsuse Arhitektuuri- ja Linnaplaneerimise Amet on seisukohal, et

„Kavandatav tegevus ei kuulu KeHJS § 6 lg 1 nimetatud tegevuste nimistusse, mille korralkeskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega. Antud juhul ei kuulu kavandatav tegevus eelpoolnimetatute hulka ning seetõttu eelhinnangut vastavalt KeHJS § 6 lg 2´3 ei anta“.

14.11.2022 kõik kaasatud menetlusosalejad  kooskõlastasid ehitusloa eelnõu.
Narva Linnavalitsuse Arhitektuuri- ja Linnaplaneerimise Amet kooskõlastas tingimisi, märkustega:

„ 1.Enne kasutusloa esitamisest ning vastavalt siseministri 18.02.2021 määruse nr 10 „Veevõtukoha rajamise, katsetamise, kasutamise, korrashoiu, tähistamise ja teabevahetuse nõuded, tingimused ning kord“ § 4 tuleb veevõtukoha rajamiseks : (1) esitada ehitusteatis ehitusseadustiku § 35 lõike 3 kohaselt, (2) koostada ehitusseadustiku § 36 lõike 4 kohane ehitusprojekt, mis peab sisaldama ehitusseadustiku § 13 lõike 3 alusel kehtestatud siseministri määruses toodud andmeid.

2. Kuna Pihlaka tn 6 (51101:001:0208) maaüksus ja kõik naaberüksused on moodustatud  plaani alusel, siis soovitatakse enne ehitamist  täpsustada piiri kulgemist maastikul“.

Päästeameti Ida päästekeskus kooskõlastas tingimsi, märkustega: 

„1.Päikesepaneelide paigaldamisel jälgida juhiseid standardist EVS 812-7:2018 p 14.5.

2.Tuletõrje veemahutiga ühendatud hüdrant peab paiknema sõidutee ääres.

Teadmiseks: Tuletõrje veevõtukoha rajamisel tuleb lähtuda siseministri 18.02.2021 määruse nr 10 „Veevõtukoha rajamise, katsetamise, kasutamise, korrashoiu, tähistamise ja teabevahetuse nõuded, tingimused ning kord“ nõuetest.

Vastavalt sama määruse § 4 tuleb veevõtukoha rajamiseks :

(1) esitada ehitusteatis ehitusseadustiku § 35 lõike 3 kohaselt.

(2) koostada ehitusseadustiku § 36 lõike 4 kohane ehitusprojekt, mis peab sisaldama ehitusseadustiku § 13 lõike 3 alusel kehtestatud siseministri määruses toodud andmeid“.
Ehitusprojekt vastab sätestatud nõuetele, projekteerimistingimustele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku § 42 lõike 2  kohaselt  pädev  asutus  otsustab  keskkonnamõju  hindamise algatamise vajaduse. 
2.4. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt  sisaldab ehitisi, mille ehitamisest peab teavitama, siis asendab ehitusteatist ehitusluba.

2.5. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.

3.    OTSUS

3.1. Anda  ehitusluba Pihlaka tn 6 kinnistul suvila ning selle teenindamiseks vajalike ehitiste püstitamiseks ja  hoone (EHR kood 120851736) lammutamiseks vastavalt ehitusprojektile  „EP4421_EP_v04_Pihlaka-6-Narva“, peaprojekteerija Kesk Projekt OÜ.
3.2. Vastavalt siseministri 18.02.2021 määruse nr 10 „Veevõtukoha rajamise, katsetamise, kasutamise, korrashoiu, tähistamise ja teabevahetuse nõuded, tingimused ning kord“ § 10 esitada kohalikule omavalitsusele ehitisregistri kaudu koos suvila kasutusloa taotlusega veevõtukoha kasutuselevõtmiseks veevõtukoha katsetamise tulemus koos kasutusteatisega. 

3.2. Kohustada   ehitustööde  tellijat  tagada märkuste täitmine, mis on käesoleva korralduse  punktis 1  esitatud Narva Linnavalitsuse Arhitektuuri- ja Linnaplaneerimise Ameti ja Päästemeti Ida päästekeskuse poolt.

3.3. Jätta  algatamata  Pihlaka tn 6 kinnistul suvila ning selle teenindamiseks vajalike ehitiste püstitamisega ja  hoone (EHR kood 120851736) lammutamisega kavandatud tegevuse keskkonnamõju hindamine, kuna kavandatava tegevusega ei kaasne oluline mõju keskkonnale. 

4.    RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

